Se schimbă buletinele în Republica Moldova
Republica Moldova schimbă buletinele cetățenilor săi. Din anul 2025, moldovenii vor avea carte de identitate în loc de buletinul actual. În plus, cetățenii străini vor primi cărți de rezidență în loc de permise de ședere. Un proiect în acest sens a fost votat de 79 de deputați în lectura finală.
Se schimbă buletinele! Conform proiectului, cartea de identitate va deveni obligatorie pentru toți cetățenii Republicii Moldova începând cu vârsta de 14 ani. Aceasta va putea fi folosită și pentru călătorii în conformitate cu acordurile internaționale.
Atât cartea de identitate, cât și cartea de identitate provizorie și cartea de rezidență vor fi redactate în limbile română și engleză. Informații despre domiciliu sau reședința temporară a titularului nu vor fi incluse în aceste documente.
De asemenea, titularii nu vor mai fi obligați să-și schimbe documentele de identitate în cazul în care își schimbă locul de reședință.
Cărțile de identitate și cărțile de rezidență vor fi emise cu perioade de valabilitate diferite:
- patru ani pentru persoanele cu vârsta între 0 și 7 ani;
- șapte ani pentru cele cu vârsta între 7 și 14 ani
- zece ani pentru cele cu vârsta între 14 și 70 de ani
- și nelimitat pentru persoanele cu vârsta peste 70 de ani.
Datele din formatul tipărit și cele biometrice vor fi integrate în mediul de stocare electronică a informațiilor în cărțile de identitate și de rezidenț.
Într-o declarație anterioară, Mircea Eșanu, șeful Agenției Servicii Publice, a subliniat că această schimbare va aduce o serie de beneficii cetățenilor.
Românii vor fi anunțați când le expiră documente precum pașaportul sau buletinul
În altă ordine de idei, conform unui proiect de lege, cetățenii români vor primi notificări când le expiră documentele. Avertizările vor veni prin SMS și email atunci când documentele lor, cum ar fi buletinul, pașaportul sau permisul de conducere, se apropie de data expirării.
În primăvara anului 2022, autoritățile au decis să trimită notificări prin email șoferilor care dețin roviniete cu o valabilitate de cel puțin 30 de zile, informându-i despre apropierea datei de expirare a acestora. Scopul este, sporirea încasărilor la buget și de a reduce numărul amenzilor aplicate,
O măsură similară este pe cale să fie impusă de factorii decidenți și în cazul unor documente de o importanță extrem de mare. Printre acestea se numără buletinul, pașaportul sau permisul de conducere.
Conform unui proiect legislativ, autoritățile vor fi obligate să notifice titularul cărții de identitate, pașaportului și permisului de conducere că aceste acte urmează să expire.
Această notificare va fi trimisă prin SMS sau e-mail. Destinatarul va primi avertismentul cu 90 de zile înainte de data expirării fiecărui document.